Р Е П У Б Л И К А С Р П С К А

СКУПШТИНА ОПШТИНЕ ХАН ПИЈЕСАК

Број: 01-022-83/21

Датум: 09.06.2021. године

На основу члана 43. Закона о уређењу простора и грађењу (''Службени гласник Републике Српске'', бр. 40/13, 106/15, 3/16), члана 39. Закона о локалној самоуправи (''Службени гласник Републике Српске'', бр. 97/16 и 36/19) и члана 37. Статута Општине Хан Пијесак (''Службени гласник Општине Хан Пијесак'', бр. 10/17), на приједлог Носиоца припреме Плана, Скупштина Oпштине Хан Пијесак, на сједници одржаној дана 09.06.2021. године, донијела је

О Д Л У К У

о именовању Савјета плана за израду Регулационог плана „Краљево насеље“

I

Именује се Савјет плана за праћење израде Регулационог плана „Краљево насеље“, вођење јавне расправе и усаглашавање ставова и интереса.

II

У Савјет плана именују се:

1. Драган Гашевић, дипл. правник,
2. Владимир Милановић, геометар,
3. Радојица Максимовић, инг. грађ.

III

Задатак Савјет Плана из тачке I ове Одлуке је да:

* прати израду Плана,
* заузима стручне ставове према питањима општег, привредног и просторног развоја подручја у обухвату Плана,
* заузима стручне ставове у погледу рационалности и квалитета предложених планских рјешења, усаглашености Плана са документима просторног уређења који представља основу за његову израду, као и усаглашености Плана са одредбама Закона о уређењу простора и грађењу и другим прописима заснованим на закону.

IV

Савјет плана се именује на период до усвајања Плана.

V

Ова Одлука ступа на снагу даном доношења, а биће објављена у „Службеном гласнику општине Хан Пијесак“.

ПРЕДСЈЕДНИК СКУПШТИНЕ ОПШТИНЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Достављено: (Кристина Стојановић)

1. Именованим, х3

2. Одјељењу за управљање развојем, привреду, фин. и друш. дјелатности,

3. ССС за урбанизам и грађење,

4. Начелнику општине,

5. Предсједнику Скупштине,

6. Секретару,

7. На оглас,

8. Архиви.